**Tájékoztató a vállalati szakmai gyakorlatra induló**

**IV. éves Kereskedelem és marketing alapszakos hallgatók részére**

**(2010/2021. tanév)**

A IV. éves (7. féléves) szakmai gyakorlat **időtartama min. 13 hét, azaz 65 munkanap** (**maximum 15 hét, azaz 75 munkanap**). A gyakorlatot a **tavaszi félév vizsgáit követően bármikor meg lehet kezdeni**, az alábbi feltételek mellett:

Aki a **2020 őszi félév végi záróvizsgán** részt kíván venni, annak a gyakorlat 13-15 hetes időszakát, valamint az erről készült beszámolót legkésőbb a **záróvizsgázókra vonatkozó őszi jegybeírási időszak vége előtt egy héttel** be kell fejeznie (iránymutató lehet, hogy előző tanévben az őszi jegybeírási időszak vége 2019. november 18. volt a záróvizsgázóknak). A beszámoló leadásával egy időben kell leadni a kitöltött és aláírt vállalati értékelő lapot is.

Azoknak a hallgatóknak, akik **nem kívánnak a 2020 őszi félév végén záróvizsgázni**, annak a gyakorlat 13-15 hetes időszakát, valamint az erről készült beszámolót legkésőbb a **nem záróvizsgázókra vonatkozó őszi jegybeírási időszak vége előtt egy héttel** be kell fejeznie (iránymutató lehet, hogy előző tanévben az őszi jegybeírási időszak vége 2020. február 12. volt a nem záróvizsgázóknak). A beszámoló leadásával egy időben kell leadni a kitöltött és aláírt vállalati értékelő lapot is.

A gyakorlat célja a vállalati működés mélyebb megismerése, bekapcsolódás a vállalati menedzsment tevékenységbe, közreműködés egyes vállalati problémák megoldásában, lehetőségek szerint a szakdolgozat témájához kapcsolódó területen.

A gyakorlati hely (fogadó vállalat) felkutatása, gyakorlati időpont egyeztetése alapvetően hallgatói feladat. A gyakorlat helyszínéül termelési, kereskedelmi, mezőgazdasági, élelmiszeripari, szolgáltatói stb. szektor területén működő profit-orientált, kellő méretű\* vállalat választható. (\* A vállalati működés funkcionális területei, vagy azok egy része szervezetileg elkülönülten megtalálhatók.) A szakvezető engedélyével a gyakorlat külföldön is teljesíthető.

A gyakorlat idején a szakvezető, és/vagy az általa megbízott munkatársai a gyakorlati helyek meglátogatásával is segítik a szakmai gyakorlat sikeres lebonyolítását.

A gyakorlatról írásos beszámolót (jelentést) kell készíteni, melyet a gyakorlatot felügyelő/irányító vállalati szakemberrel is alá kell íratni. A beszámoló elfogadása a gyakorlat teljesítésének elismerési feltétele.

Az írásos beszámoló (jelentés) szerkezeti felépítése:

-      Cím

-      Összefoglaló (kb. 0,5 oldal)

-      Tartalomjegyzék

-      Elemzés - az elvégzett gyakorlati munka bemutatása

-      Felhasznált források jegyzéke

A gyakorlati ügyekben az intézeti hallgatói kapcsolattartó:

-      Horváth Ádám egyetemi tanársegéd

( horvath.adam.benedek@gtk.szie.hu: tel.: +36-28-522-000/1996 )

JELENTKEZÉS A SZAKMAI GYAKORLATRA

A jelentkezéshez szükséges dokumentumokat megtalálják az alábbi linkeken:

Jelentkezési és regisztrációs lap: https://drive.google.com/open?id=1amuiLvfn5u2ON7MQQx2fZObH0A1VfDq0

Együttműködési megállapodás (ebből 3 példány fog kelleni), a **gyakorlati helynek megfelelő változatban**: https://szie.hu/hallgatoknak/szakmai-gyakorlat-tajekoztato

A nyomtatványok alapszövegén – amennyiben a kar illetve a szakmai gyakorlóhely sajátossága szükségessé teszi - csak engedély után lehet módosítani. A módosításra vonatkozó kérelmet az oktatási rektorhelyettes részére kell megküldeni ( oktatasi.rektorhelyettes@szie.hu ).

Jelentkezési dokumentumokhoz kapcsolódó határidők:

-      Gyakorlati jelentkezési lap: **2020. június 26.**

-      Regisztrációs lap (vállalati fogadás igazolásának): **2020 június 26.**

-      Együttműködési megállapodás (3 eredeti példányban!!!!): **2020 június 26.**

A kitöltött lapot a fenti határidőknek megfelelően juttassák el a Horváth Ádám részére postai úton.

Szent István Egyetem  
GTK - Ellátásilánc-menedzsment, Marketing és Turizmus Intézet  
Horváth Ádám részére  
2100 Gödöllő Páter Károly. utca 1.

A VÁLLALATI SZAKMAI GYAKORLATON ELVÉGZENDŐ FELADATOK:

1. A vállalat bemutatása és értékelése a külső információk tükrében.

Gyűjtse össze a vállalat fejlődését, tevékenységét tükröző adatokat, információkat az utóbbi 3 évről. Információforrásként használja a vállalati dokumentumokat (pl. mérleg, eredmény kimutatás, éves üzleti jelentés stb.) és a vállalat honlapját.

•      Készítsen rövid elemzést a vállalat fejlődéséről. (Kb. 3 oldal.)

•      Külön értékelje a vállalat honlapját. (Kb. 1 oldal.)

•      Gyűjtse össze a vállalatról az utóbbi 3 évben megjelent külső információkat. Forrásként használja az írott sajtót és az internetet. Az információk tükrében foglalja össze milyen a vállalatról kialakult kép. (Kb. 1-2 oldal.)

(Mellékletként csatolandó az összegyűjtött írott és elektronikus cikkek, híradások címeinek, elérhetőségének listája.)

2. Az adott vállalatnál a gyakorlat ideje alatt végzett tevékenység leírása.

A kiválasztott témakört egyeztesse a vállalat szakemberével és a szakvezetővel, esetleg kérjen tőlük javaslatot.

•      Mutassa be heti (napi) részletezettséggel a gyakorlat ideje alatt végzett tevékenységét. (Kb. 6-12 oldal.)

•      Mutassa be (az adott vállalatnál) a tevékenységi kör. terület, részleg stb. vállalaton belüli helyét, ill. helyzetét és dolgozzon ki egy javaslatot a fejlesztésre. (Kb. 6-8 oldal.)

A VÁLLALATI SZAKMAI GYAKORLATHOZ KAPCSOLÓDÓ TOVÁBBI FONTOS INFORMÁCIÓK:

-     Az egybefüggő vállalati gyakorlat lebonyolítását szabályozó törvényi háttér:

o 2003. évi LXXXVI. törvény a szakképzési hozzájárulásról és a képzés fejlesztésének támogatásáról,

o 2005. évi CXXXIX. törvény a felsőoktatásról.

(48. § (3) Ha az alap- és mesterképzésben részt vevő hallgató gazdálkodó szervezetnél hat hétnél hosszabb gyakorlaton vesz részt, részére hetente legalább a legkisebb kötelező munkabér (minimálbér) havi összege tizenöt százalékának megfelelő hallgatói munkadíjat fizet a gazdálkodó szervezet.)

-     A beszámolót a szakvezető háromfokozatú (kiválóan megfelelt (jeles), megfelelt (közepes), nem felelt meg (elégtelen) értékeléssel minősíti. A beszámoló elfogadása a gyakorlat teljesítésének elismerési feltétele.

-     A hallgató betegség miatt (orvosi igazolás mellett!) maximum 5 napot hiányozhat a vállalati gyakorlati helyéről. Ennél hosszabb betegség esetén azonnal kapcsolatba kell lépni a gyakorlati ügyekben illetékes hallgatói kapcsolattartóval.

-     Igazolatlan hiányzás, a gyakorlat teljesítésével kapcsolatos kötelességszegés, vagy egyéb más, a hallgatónak felróható súlyos fegyelemsértés esetén a gyakorlat meg kell ismételni.

-     A gyakorlatukat a munkahelyükön teljesítő levelezős hallgatók a gyakorlat időtartama alatt az éves rendes szabadságukból legfeljebb 5 napot vehetnek ki. Ha a gyakorlat ideje alatt a szabadság időtartama 5 napnál hosszabb, akkor a gyakorlat érvénytelen. A nappalos, illetve a gyakorlatukat nem a munkahelyükön teljesítő levelezés hallgatók a gyakorlat időszaka alatt szabadságra nem mehetnek.

-     A gyakorlat időtartama alatt a hallgatók (a szokásos módon) kollégiumi ellátást vehetnek igénybe.

-     A hallgatóknak a 7. félévre a TO által meghirdetett időszakban regisztrálniuk kell.

-     A gyakorlat ideje (féléve) alatt tantárgyakat (a gyakorlat 30 kreditje fölött) maximum 15 kredit összegig lehet a következő korlátozással felvenni:

o amennyiben a hallgató az adott tantárgyból rendelkezik félévi aláírással, akkor azt (a gyakorlat félévében is) CV-re felveheti,

o amennyiben a hallgató az adott tantárgyból nem rendelkezik aláírással, akkor a tantárgyat (a gyakorlat félévében) csak egyéni tanulmányi rend szerint teljesítheti (amennyiben azt a tantárgyfelelős engedélyezi),

o a Szakdolgozat konzultáció I. vagy a Szakdolgozat konzultáció II. c. tantárgy a gyakorlat félévében felvehető.

**KIVONAT A KERESKEDELEM ÉS MARKETING ALAPSZAK MINTATANTERVÉBŐL**

A vállalati gyakorlat

-       időpontja: 7. félév

-       időtartama: 1 szemeszter (azaz min. 13 hét (65 munkanap), max. 15 hét (75 munkanap)

-       kreditértéke: 30 kredit

A hallgatók a vállalati gyakorlatra a mintatanterv szerinti 6. félév során jelentkeznek. A vállalati gyakorlat megkezdésének feltétele, hogy a szakirányos hallgató a mintatanterv 5-6. félévéből minimum 40 kreditet teljesítsen.

A vállalati gyakorlat célja a vállalati gazdálkodás területén tanult elméleti és gyakorlati ismeretek alkalmazása, bekapcsolódás a vállalat menedzsmenti tevékenységbe, közreműködés egyes vállalati problémák megoldásában, gyakorlati tapasztalatok szerzése a szak területén.

A gyakorlati hely (fogadó vállalat) felkutatása, gyakorlati időpont egyeztetése alapvetően hallgatói feladat, viszont annak helyét és a végzendő kordád,t tevékenységet a szakvezető hagyja jóvá. A gyakorlat helyszínéül termelési, kereskedelmi, mezőgazdasági, élelmiszeripari, szolgáltatói stb. szektor területén működő (lehetőlegprofit-orientált), kellő méretű\* vállalat választható. (\* A vállalati működés funkcionális területei szervezetileg elkülönülten megtalálhatók.) A szakvezető engedélyével a gyakorlat külföldön is teljesíthető.

A gyakorlat idején a szakvezető és/vagy a tanszékének/intézetének megbízott munkatársai a gyakorlati helyek meglátogatásával is segítik a szakmai gyakorlat sikeres lebonyolítását.

A gyakorlatról írásos beszámolót (jelentést) kell készíteni, melyet nemcsak a hallgatónak. hanem a gyakorlatot felügyelő. irányító vállalati szakembernek is alá kell írnia.

A gyakorlatot felügyelő/irányító vállalati szakember a hallgató tevékenységét az un. ..A IV. évfolyamos Szakmai evakorlat értékelése’' elnevezésű űrlapon véleményezi, melyet aláírásával és a vállalat -pecsétjével hitelesít.

A beszámolót a szakvezető háromfokozatú (kiválóan megfelelt (jeles), megfelelt (közepes), nem felelt meg (elégtelen) értékeléssel minősíti. A beszámoló elfogadása a gyakorlat teljesítésének elismerési feltétele. A beszámoló és/vagy az értékelő lap késedelmes leadása vágy annak/azok el nem fogadása esetén a gyakorlatot meg kell ismételni.

A munka mellett levelező vagy’ esti tagozaton tanuló hallgatók esetében a munkahelyi tevékenységük elfogadható gyakorlatnak, viszont az írásos beszámolót (és az értékelő lapot) nekik is be kell nyújtaniuk. (Természetesen ilyen esetekben is kell a vállalati gyakorlatra a megadott határidőig jelentkezni, ül. regisztrálni!)

A sikeresen teljesített vállalati gyakorlat a záróvizsgára bocsátás feltétele.

Gödöllő, 2020. május 20.

Horváth Ádám  
tanársegéd  
szakmai gyakorlati koordinátor